***ОПИС И СПЕЦИФИКАЦИЈА ЈАВНЕ НАБАВКЕ***

Према пројектном - идејном решењу, одабир садница извршен је према климатским и педолошким условима средине. Умерено континентална клима погодује одабиру великог броја биљног материјала. Порекло биљног материјала је увозног карактера, са сличних и/или истих поднебља, самим тим не постоји ризик при пресадњи истих.

# Биљни асортиман је прве класе, школован (у контејнерима), ексклузивног типа. Прва класа подразумева здраве саднице, чија се гаранција потврђује сертификатом.

# Планиран је садни материјал највишег стандарда –ORGANIC-ECO-BIO производе,са пратећим FITO- сетификатима, а све у циљу заштите животне средине и очувања екологије.

Биљни материјал који се уграђује кроз пројекат је искључиво I класе , школован (контејнерски ), ексклузивног типа, одличног квалитета и дуготрајности од сертификованог одгајивача.

Пре почетка радова извођач је дужан да дефинише површине намењене пејзажном уређењу, преносом пројекта на терен.

Рад обухвата исколчавање свих елементарних тачака дефинисаних у пројекту, сва геодетска мерења у вези са преношењем података из пројекта на терен и одржавање исколчених ознака на терену у целом радном процесу од почетка радова до предаје свих радова инвеститору. Обим тог рада мора у свему да задовољи потребе градње, контроле радова, обрачуна и других разлога.